
Projekteerimistingimuste määramine
(Kiriku tn.6 hoone rekonstrueerimine õppe- ja bürooruumide tarbeks)

1. ASJAOLUD JA MENETLUSE KÄIK

13.05.2008 a. AS Viru Gerberei, registrikood 10108721, asukoht Kadastiku 57, Narva linn, keda esindab juhatuse liige härra Valeri Haustov, taotles Narva Linnavalitsuse Arhitektuuri-ja Linnaplaneerimise Ametilt projekteerimistingimusi Kiriku tn.6 hoone rekonstrueerimise ehitusprojekti koostamiseks õppe- ja bürooruumide tarbeks. 
Narva linnas Kiriku tn.6 asuv maa, pindalaga 1860,0 m2, on erastamata. Narva Linnavalitsuse 23.07.2003 korralduse nr 569-k „Ostja kinnitamine” kohaselt on Narva Linnavalitsus kinnitanud Kiriku 6 hoone ostjaks AS Viru Gerberei, registrikood 10108721, gerontoloogia tervisekeskuse loomiseks. Gerontoloogia on bioloogia haru, mis uurib organismide vananemise põhjusi ja mehhanisme. 
Narva Linnavalitsuse 22.08.2007 korralduse nr 1178-k „Ehituslubade andmine” kohaselt andis välja Narva Linnavalitsus ehitusloa Kiriku tn.6 hoone fassaadi ja katuse rekonstrueerimiseks. Kinnitatud ehitusprojekti kohaselt laieneb hoone kuni 33% olemasoleva hoone maapealsest mahust. Käesoleval ajal on välja ehitatud Kiriku tn.6 hoone katusekorrus. 
2. ÕIGUSLIKUD JÄRELDUSED

2.1 Ehitusseaduse §19 lõike 3 kohaselt projekteerimistingimused on ehitise arhitektuursed ja ehituslikud tingimused, mis määratakse ehitisele kohaliku omavalitsuse korraldusega.

2.2  Narva Linnavolikogu 26.08.2004 määruse nr  42/38 “Projekteerimistingimuste määramise õiguse  delegeerimine Narva Linnavalitsusele”  kohaselt on Narva Linnavolikogu delegeerinud Narva Linnavalitsusele õiguse määrata ehitusprojektide projekteerimistingimused ehituspinnaga mitte üle 500 m2.

3. OTSUS

3.1  Määrata projekteerimistingimused Kiriku tn.6 hoone rekonstrueerimise ehitusprojekti koostamiseks õppe- ja bürooruumide tarbeks järgnevalt:                   

	3.1.1. ÜLDANDMED



	3.1.1.1  Tellija

	AS Viru Gerberei, registrikood 10108721

Kadastiku 57, Narva linn

	3.1.1.2  Asukoht, algandmed                                         
	Narva linn, Kiriku tn.6
Olemasoleva hoone ehitisalune pindala:  434,0 m2  
Maakasutuse sihtotstarve: ärimaa
Maa on erastamata

	3.1.1.3  Projekteerimistingimused on kehtivad 2 aastat alates korralduse jõustumisest.

	3.1.1.4  Projekteerimistingimuste koostamise alus     

3.1.1.4.1 Projekteerimistingimuste taotlus 13.05.08.a avaldus nr.858/1-12
               Valeri Haustov –  AS Viru Gerberei juhatuse liige
3.1.1.4.2 Ehitusseadus, Narva linna ehitusmäärus
3.1.1.4.3 Eestis kehtivad normatiivid, EPN, Eesti Standardid.

	3.2 PROJEKTEERIMISE EESMÄRK




Projekti koostamise eesmärgiks on hoone rekonstrueerimine õppe- ja bürooruumide tarbeks.
	3.3 ÜLDNÕUDED




3.3.1    Projekti koostamisel juhinduda Eestis kehtivatest seadustest, standarditest, normdokumentidest ja juhenditest, sealhulgas:

- Narva Linnavolikogu kinnitatud 30.11.2006.a. määrus nr.48 „Narva linna ehitusmäärus”;
- Eesti Standard EVS 865-1:2006 „Hoone ehitusprojekti kirjeldus. Osa 1: Eelprojekti seletuskiri”;

- Eesti Standard EVS 865-2:2006 „Hoone ehitusprojekti kirjeldus. Osa 2: Põhiprojekti ehituskirjeldus”;

- Eesti Standard EVS 811: 2006 „Hoone ehitusprojekt”;

- Majandus- ja Kommunikatsiooniministri kehtestatud 27.12.2002.a. määrus nr 70 „Nõuded ehitusloa taotlemisel esitatavale ehitusprojektile“;

- Majandus- ja Kommunikatsiooniministri kehtestatud 24.12.2002.a. määrus nr 69 „Ehitise tehniliste andmete loetelu“;

- Vabariigi Valitsuse kinnitatud 27.10.2004. a määrus nr 315 „Ehitisele ja selle osale esitatavad tuleohutusnõuded”;

- Majandus-ja kommunikatsiooniministri kehtestatud 28.11.2002.a. määrus nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes” jne.

3.3.2    Projekti koostamisel kasutada tõest tehnovõrkudega digitaalset geodeetilist krundi alusplaani täpsusega M 1:500 mis on kooskõlastatud peageodeedi poolt.
3.3.3    Projekt (selle osad) peab olema koostatud või kontrollitud projekteerimises pädeva vastutava spetsialisti poolt (Ehitusseadus §18 lõige 4 punkt 1).

3.3.4    Projekt peab olema heaks kiidetud kõigil ehitusseadusega ettenähtud juhtudel.

3.3.5    Esitada projekti nimetus vastavalt projekteerimistingimustele.

3.3.6    Väljastatud projekteerimistingimused lisada ehitusprojekti kausta lisana.
3.3.7    Projekti koosseisus esitada originaalkooskõlastused.

3.3.8    Hoone tehniliste näitajate esitamiseks kasutada ehitisregistri blanketti.

3.3.9    Esitada Arhitektuuriametile kooskõlastamiseks ehitusprojekt vähemalt kahes identselt komplekteeritud eksemplaris. Narva linna ehitusmääruse § 24 kohaselt nõutakse põhiprojekt ehitusloa saamiseks.
	3.4  ARHITEKTUURSED JA LINNAEHITUSLIKUD TINGIMUSED


3.4.1 Tagada puuetega inimeste liikumisvõimalused vastavalt Majandus-ja kommunikatsiooniministri kehtestatud 28.11.2002.a. määrusele nr.14 „Nõuded liikumis-, nägemis- ja kuulmispuudega inimeste liikumisvõimaluste tagamiseks üldkasutatavates ehitistes”.
3.4.2 Likvideeritavad ja ümberehitatavad hooneosad: ümberplaneerimine võib toimuda mittekandvate vaheseinte arvelt. 
3.4.3 Klaasimine: vastavalt tervisekaitsenõuetele.
3.4.4 Uksed: tuletõkkeuksed.
3.4.5 Siseviimistlus: kasutatavad materjalid peavad vastama ruumide sihtotstarbele ja tervisekaitsenõuetele. Siseviimistluse lahendus esitada projekti koosseisus.
3.4.6 Hoone sisetehnosüsteemide projekteerimine.

3.4.7 Parkimiskohad: lahendada Kiriku tn.6 krundi piirides.  Parkimiskohtade arv peab vastama Eesti Standardiga EVS 843:2003 “Linnatänavad” ettenähtud normatiivile, lähtudes hoonest tervikuna.
3.4.8 Jäätmekäitlus, heakorrastus ja haljastus: lahendada projekti mahus, näidates asendiplaanil.  
3.4.9 Keskkonnakaitsemeetmed ja tuleohutusmeetmed: lahendada projekti koosseisus. 
3.4.10 Asendiplaan: näidata juurdepääs avalikult kasutatavale teele, sisse-ja väljasõit krundilt, tehnovõrgud, valgustimastide, sõidu- ja kõnniteede ning parkimiskohtade paiknemine, määratleda pinnakatted jne.
3.4.11 Projekti koosseisus esitada lisaks:   
- situatsiooniskeem,

- piirdekonstruktsioonide sooja- ja mürapidavused,

- piirdetarindite soojustehniline arvutus,

- põrandate plaan ja lõiked,

- avade täitmise plaan,

- akende ja uste eksplikatsioon,

- uute seinte spetsifikatsioon ja lõiked,
- värvivaated koos värvikoodidega, 
- seadmete paigutuse plaan,

- evakuatsiooniskeem jne.

	3.5  INSENERTEHNILISED ERITINGIMUSED



Insener-tehnilised osad esitada Eesti Standartidega ettenähtud mahus, vastavalt põhiprojekti staadiumile. 

	3.6  KOOSKÕLASTUSED




3.6.1     Ida-Eesti Päästekeskuse Narva Keskkomando.

3.6.2     Narva Linnavalitsuse Linnavara-ja Majandusameti varade osakond.
3.6.3     Narva Linnavalitsuse Linnavara ja-Majandusameti kommunaalmajanduse osakond 
             (jäätmekäitlus).
3.6.4     Ida-Virumaa Tervisekaitsetalitus.

3.6.5     Muinsuskaitseamet.

3.6.6     Narva Linnavalitsuse Arhitektuuri- ja Linnaplaneerimise Amet.
	4.  RAKENDUSSÄTTED




4.1   Korraldus jõustub teatavaks tegemisest.
4.2   Korralduse võib vaidlustada Tartu Halduskohtu Jõhvi kohtumajas 30 päeva jooksul arvates korralduse  teatavakstegemisest.

Tarmo Tammiste

Linnapea

